Սամանտա Փաուեր

Սամանտա Փաուեր (, ), ամերիկացի պետական գործիչ, քաղաքագետ և իռլանդական ծագում ունեցող լրագրող։

Հարվարդի համալսարանի պրոֆեսոր և 2003 թվականի Պուլիցերյան մրցանակի դափնեկիր «խնդիրը դժոխքից. Ամերիկան ցեղասպանության դարում» գրքի համար, Բարաք Օբամայի արտաքին քաղաքականության հարցերով ավագ խորհրդական վերջինիս նախընտրական քարոզարշավի ժամանակ։ ՄԱԿ-ում ԱՄՆ մշտական ներկայացուցիչը 2013 թվականի օգոստոսի 5-ից մինչև 2017 թվականի հունվարի 20-ը։

«Թայմս» ամսագիրը բնութագրել է նրան`«Փաուերը մարդու իրավունքների կենտրոնի տնօրեն-կառավարիչ է։ Կարրան Հարվարդում խղճի նոր ձայն է ԱՄՆ-ի արտաքին քաղաքական էլիտայի համար»։ Փաուերն ընդգրկվել է մոլորակի 100 ամենաազդեցիկ մարդկանց ցուցակում։ Նա ԱՄՆ ազգային անվտանգության խորհրդի միջազգային հարաբերությունների տնօրենն է։

Կենսագրություն 
Ծնվել է Դուբլին Կասլնոկի արվարձանում, որտեղ ապրել է ինը տարի։ 1979 թվականին ծնողների հետ գաղթել է ԱՄՆ։ Սովորել է Lakeside High School-ում, Ատլանտայում, որտեղ եղել է բասկետբոլի թիմի անդամ։ Այնուհետև նա ընդունվել է Եյլի համալսարան և ավարտել այն՝ ստանալով հումանիտար գիտությունների բակալավրի աստիճան, որտեղ ընդգրկված էր «Ավրելիան» ուսանողական ընկերությունում։

1993-1996 թվականներին աշխատել է որպես լրագրող՝ լուսաբանելով Հարավսլավիայի հակամարտությունները այնպիսի հրատարակությունների համար, ինչպիսիք են U. S. News & World Report-ը, The Boston Globe-ը, The Economist-ը և The New Republic-ը։ Վերադառնալով ԱՄՆ՝ ընդունվել է Հարվարդի իրավունքի դպրոց, որտեղ 1999 թվականին ստացել է իրավունքի դոկտորի աստիճան։ Հաջորդ տարի նա հրատարակել է իր առաջին գիրքը՝ Գրեհամ Ալիսոնի խմբագրությամբ առաջատար իրավապաշտպանների «Մարդու իրավունքների իրականացում. ոգեշնչումից դեպի ներգործություն» էսսեների ժողովածուն։

Ամերիկան ցեղասպանության դարում «երկրորդ գիրքն առաջարկում է վերլուծել կառավարությունների և միջազգային հանրության անկարողության հիմնական պատճառները՝ հավաքական կերպով ճանաչել ցեղասպանությունները (Հայոց ցեղասպանությունից մինչև Ռուանդայի ցեղասպանությունը) և արդյունավետ արձագանքել դրանց։ Գիրքը նշվել է Պուլիտցերյան մրցանակով և Դ. Էնթոնիի գրքի մրցանակով։ Կարդալուց հետո Բարաք Օբաման Սամանտա Փաուերին հրավիրել է աշխատել միասին։ Միևնույն ժամանակ, գիրքը քննադատվել է Հովարդ Զիննի, Էդվարդ Հերմանի և Ջոզեֆ Նևինի կողմից։

1998-2002 թվականներին Փաուերը զբաղեցրել է Հարվարդի համալսարանի Carr Center for Human Rights Policy-ի տնօրեն-կառավարչի պաշտոնը։

«Թայմը» Փաուերին ընդգրկել է 2004 թվականի աշխարհի հարյուր ամենաազդեցիկ մարդկանց ցուցակում։ 2007 թվականի աշնանից նա սկսել է իր կանոնավոր սյունակը վարել «Թայմ»-ում։ Նույն թվականին Փաուերը մասնակցել Է Իրաքում պատերազմի մասին Չարլզ Ֆերգյուսոնի վավերագրական ֆիլմում, No End in Sight-ը, որը պատմում է Բուշի վարչակազմի կողմից թույլ տրված հիմնական սխալների մասին։

2005-2006 թվականներին Փաուերն աշխատել է դեմոկրատների կուսակցությունից սենատոր Բարաք Օբամայի գրասենյակում և մի քանի անգամ նրա ուշադրությունը գրավել Դարֆուրի հակամարտության վրա։ Նախագահական ընտրությունների ընթացքում Փաուերը, որպես արտաքին քաղաքականության հարցերով խորհրդական, մասնակցել է 2008 թվականին Օբամայի նախագահական ընտրարշավին, որի ժամանակ Հիլարի Քլինթոնի մասին արտահայտվել է որպես «հրեշի մասին»։ Շուտով Փաուերը, The Scotsman-ին տված հարցազրույցում, ներողություն է խնդրել իր արտահայտության համար, իսկ ավելի ուշ հրաժարական է տվել նախընտրական կազմակերպության շտաբից։

Փաուերի երրորդ գիրքը՝ «մրցավազք կրակի հետևից.Սերժիու Վիեյրա դի Մելլուն և պայքար երկրի փրկության համար», լույս է տեսել 2008 թվականի փետրվարի 14-ին։ Գիրքը, ինչպես ենթադրում է անվանումը, նվիրված է 2003 թվականի օգոստոսին Իրաքում հյուրանոցի պայթյունի հետևանքով զոհված ՄԱԿ-ի Մարդու իրավունքների գերագույն հանձնակատար Սերժիու Դի Վիեյրանին, նրա կոլեկտիվի մյուս անդամների հետ միասին։ Գիրքը հիմք է ծառայել Գրեգ բարքերի կողմից նկարահանված Sergio վավերագրական ֆիլմի համար։

Նրա չորրորդ գիրքը՝ «անհանգիստ ամերիկացին. Ռիչարդ Հոլբրուկը աշխարհում» (Դերեք Հոլթի խմբագրությամբ), իրենից ներկայացնում էր Հոլբրուկի ընկերների և գործընկերների նամակների հավաքածու՝ նրա նշանավոր էսսեների հետ միասին։

System of a Down խմբի հետ նկարահանվել է «Ճչացողներ» ֆիլմում։

2014 թվականի փետրվարին ՄԱԿ-ում Ռուսաստանի մշտական ներկայացուցիչ Վիտալի Չուրկինը մեկնաբանելով Փուսի Ռայըթ-ի մասնակիցների հետ Փաուերի հանդիպումը, հայտարարել էր, որ Փաուերը պետք է միանա խմբին և նրանց հետ ելույթ ունենա Հռոմի Սուրբ Պետրոսի տաճարի մոտ, Մեքքայում և Երուսաղեմի Լացի պատի մոտ։ Փաուերն ինքը Թվիթթերյան իր էջում գրել է, որ երգել չի կարողանում, իսկ եթե կարողանար, կնախընտրեր Փուսի Ռայըթ-ի հետ քննչական մեկուսարանի կալանավորների առջև «Նավաստիական լռություն» երգով ելույթ գալ։

Ընտանիք 
Ամուսին՝ Քասս Սանստեյն (2008 թվականից), երեխաները` Դիկլան (2009 թվական) և Ռիան (2012 թվական)։

Ծանոթագրություններ

Արտաքին հղումներ 
 Bio, from Harvard’s Carr Center for Human Rights Policy
 «Гуманитарный ястреб» Обамы: Саманта Пауэр идёт на войну // Том Хейден, перевод mixednews.ru 30.03.2011
 «Are you truly incapable of shame?»  — «У вас совесть есть?» (реплика, обращенная к представителю России В. И. Чуркину на заседании Совбеза ООН 13 декабря 2016 г.)

ԱՄՆ-ի դեմոկրատական կուսակցության անդամներ
Ամերիկացի լրագրողներ
ԱՄՆ-ի իրավապաշտպաններ
Ամերիկացի իրավաբաններ
Հարվարդի համալսարանի դասախոսներ
Ամերիկացի դիվանագետներ
Հարվարդի իրավունքի դպրոցի շրջանավարտներ
Եյլի համալսարանի շրջանավարտներ
Հարվարդի համալսարանի շրջանավարտներ
21-րդ դարի ամերիկացի քաղաքական գործիչներ
Ամերիկացի կին դիվանագետներ
21-րդ դարի ամերիկացի կին գրողներ
Ամերիկացի պետական գործիչներ
Ամերիկացի քաղաքագետներ
Ամերիկացի մանկավարժներ
Անիսֆիլդ Վուլֆ գրքային մրցանակի դափնեկիրներ